Fukušima još nije na nivou Černobila
Nuklearni eksperti kažu da je kriza već prevazišla nivo havarije u Ostrvu tri milje – najtežeg nuklearnog incidenta u Sjedinjenim Država
U centrima izvan kruga od 30 kilometara oko nuklearne elektrane Fukušima, stanovnici čekaju u redu da provere koliko su ozračeni. Radnici su juče bili prisiljeni da privremeno napuste elektranu zbog naglog povećanja radijacije – što je usporilo napore da se spreči topljenje. Sa ugroženog područja su evakuisane stotine hiljada ljudi. Svima koji žive u krugu od 30 kilometara, rečeno je da ne izlaze iz kuća. Sve veći broj stranaca, ali i Japanaca, odlazi iz zemlje. Predsednik Instituta za istraživanje energije i životne sredine, stacioniranog u Sjedinjenim Državama, Arjun Makidžani, kaže da je japanska nuklearna kriza jedinstvena. „ U elektrani Fukušima, u tri reaktora se dogodila eksplozija, a u četvrtom je izbio požar. „ističe Makidžani. U nuklearnoj elektrani u Černobilu, u Ukrajini, koja je tada bila deo Sovjetskog Saveza, 1986. je izbio požar i reaktor je eksplodirao. Veliki delovi Ukrajine, Belorusije i Rusije su zagađeni nuklearnim česticama. Kevin Kemps iz organizacije „Dalje od nuklearnog“, stacionirane u Sjedinjenim Državama, koja se bori protiv nuklearne energije, kaže da izgleda da se zračenje znatno širi, uključujući i radioaktivne izotope joda, koji napadaju štitnu žlezdu. „ Delimično topljenje reaktora u Ostrvu tri milje, bila je najteža nesreća u Sjedinjenim Državama. Stručnjaci kažu da situacija u Japanu sada prevazilazi ono što se tamo dogodilo 1979. U nesreći u Ostvu tri milje, nije bilo poginulih i povređenih, a u biljkama i životinjama je kasnije izmeren vrlo nizak nivo ozračenja. Nuklearni reaktori se nalaze ispod niza zaštitnih slojeva, jer šipke goriva koje se koriste u reaktorima ispuštaju vrlo visoku temperaturu. Te šipke se obično hlade vodom, ali kada se hlađenje poremeti, temperatura može da poraste toliko da se šipke tope. Kevin Kemps objašnjava da se nuklearni inženjeri sada bore da spreče pregrevanje tih šipki u Fukušimi. „ Stepen pogoršanja situacije i trajanje posledica koje bi kriza mogla da ima na Fukušimu i okolno područje, u velikoj meri zavisi od narednih koraka. Dve decenije posle Černobila, Ujedinjene nacije su pokrenule desetogodišnji program oporavka koji još traje.